คําสั่งกรมบังคับคดีที่ 505/2564เรื่อง การปฏิบัติงานของเจ้าพนักงานบังคับคดีเกี่ยวกับภาษีค้างชําระสําหรับที่ดินและสิ่งปลูกสร้าง---------------------------- เพื่อให้การปฏิบัติงานของเจ้าพนักงานบังคับคดีเกี่ยวกับภาษีค้างชําระสําหรับที่ดินและสิ่งปลูกสร้าง ตามพระราชบัญญัติภาษีที่ดินและสิ่งปลูกสร้าง พ.ศ. 2562 เป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ เมื่อเจ้าพนักงานบังคับคดีได้ยึดที่ดินและสิ่งปลูกสร้างแล้ว ให้เจ้าพนักงานบังคับคดี มีหนังสือแจ้งการยึดให้องค์กรปกครองส่วนท้องถิ่นทราบ ตามแบบหนังสือแจ้งการยึด พร้อมขอให้แจ้งรายการ ภาษีค้างชําระสําหรับที่ดินและสิ่งปลูกสร้างดังกล่าวต่อเจ้าพนักงานบังคับคดี ตามแบบแจ้งรายการภาษีที่ดิน และสิ่งปลูกสร้างค้างชําระภายใน 30 วัน นับแต่วันที่ได้รับแจ้งจากเจ้าพนักงานบังคับคดี พร้อมระบุว่า หากเจ้าพนักงานบังคับคดีขายทอดตลาดทรัพย์ดังกล่าวได้ จะได้กันเงินค่าภาษีค้างชําระไว้ให้องค์กรปกครอง ส่วนท้องถิ่นต่อไปข้อ ๒ ให้เจ้าพนักงานบังคับคดีสํารวจสํานวนที่ได้มีการยึดที่ดินและสิ่งปลูกสร้างไว้แล้ว ก่อนทําการขายทอดตลาดให้ดําเนินการตามข้อ 1ข้อ ๓ ในการนับระยะเวลาการแจ้งรายการภาษีที่ดินและสิ่งปลูกสร้างค้างชําระให้เจ้าพนักงาน บังคับคดีตรวจสอบว่า การรับเอกสารตามแบบแจ้งรายการภาษีที่ดินและสิ่งปลูกสร้างค้างชําระดังกล่าว ไม่ว่าด้วยวิธีการทางไปรษณีย์ หรือผู้แทนองค์กรปกครองส่วนท้องถิ่นมายื่นเอกสารด้วยตนเองนั้น การรับส่ง เอกสารดังกล่าวอยู่ภายในกําหนดเวลา 30 วันหรือไม่ โดยให้ถือตามวันที่ได้ประทับตราในไปรษณีย์ตอบรับ หรือวิธีการลงรับเอกสารงานธุรการ ทั้งนี้ เจ้าหน้าที่ธุรการต้องลงรับเอกสารทันทีที่ผู้แทนองค์กรปกครอง ส่วนท้องถิ่นมายื่นเอกสารให้แก่เจ้าพนักงานบังคับคดี โดยให้ถือวันดังกล่าวเป็นวันที่องค์กรปกครอง ส่วนท้องถิ่นมีหนังสือมาถึงเจ้าพนักงานบังคับคดีข้อ ๔ เมื่อเจ้าพนักงานบังคับคดีขายทอดตลาดที่ดินและสิ่งปลูกสร้างได้แล้ว ก่อนส่งสํานวน จัดทําบัญชีแสดงรายการรับ-จ่ายเงิน ให้เจ้าพนักงานบังคับคดีตรวจสอบว่า องค์กรปกครองส่วนท้องถิ่น แจ้งรายการภาษีค้างชําระภายใน 30 วัน นับแต่วันที่ได้รับแจ้งจากเจ้าพนักงานบังคับคดีหรือไม่ เพื่อมีคําสั่ง ให้กันเงินที่ค้างชําระดังกล่าว ภายหลังจากหักค่าธรรมเนียมและค่าใช้จ่ายชั้นบังคับคับคดี และได้ชําระหนี้ บุริมสิทธิให้แก่ผู้รับจํานองแล้ว ตามมาตรา 67 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 เพื่อนําส่งให้แก่องค์กรปกครองส่วนท้องถิ่น หากไม่มีการแจ้งรายการภาษีค้างชําระให้เจ้าพนักงานบังคับคดี มีคําสั่งไม่ต้องกันเงินดังกล่าวไว้ ในกรณีที่มีการแจ้งภายในกําหนดว่าไม่มีรายการภาษีค้างชําระ ต่อมาองค์กรปกครอง ส่วนท้องถิ่นได้มีหนังสือแจ้งรายการภาษีค้างชําระ หรือมีการแจ้งรายการภาษีค้างชําระเพิ่มเติมหรือลดลง ให้เจ้าพนักงานบังคับคดีรับไว้พิจารณาและมีคําสั่งให้มีสิทธิได้รับชําระหนี้ภาษีค้างข้อ ๕ การจัดทําบัญชีแสดงรายการรับ-จ่ายเงิน ให้แจ้งความและผู้มีส่วนได้เสียทุกฝ่ายมาตรวจรับรองบัญชีก่อนจ่ายเงิน ข้อ ๖ ให้สํานักงานบังคับคดีแทนเป็นผู้กําหนดจํานวนภาษีค้างชําระและกันเงินดังกล่าวไว้ใน บัญชีแสดงรายการรับ-จ่ายเงินไว้ที่สํานักงานบังคับคดีแทน แล้วแจ้งให้สํานักงานที่ขอให้บังคับคดีแทนทราบ พร้อมแนบบัญชี เพื่อประกอบการจัดทําบัญชีและแจ้งคู่ความทุกฝ่ายให้มาตรวจรับรองบัญชี เมื่อบัญชีเป็นที่สุด ให้แจ้งสํานักงานบังคับคดีแทนทราบ เพื่อนําส่งภาษีค้างชําระให้แก่องค์กรปกครองส่วนท้องถิ่นต่อไป ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 30 กันยายน พ.ศ. 2564 (ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี